NACRT ODLUKE

Na temelju članka 26. stavka 2. Zakona o prostornom uređenju („Narodne novine“ broj 155/25.) i članka 37. podstavka 10. Statuta Koprivničko - križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst ) Županijska skupština Koprivničko - križevačke županije na     sjednici održanoj                donijela je

Odluku o izmjenama i dopunama Odluke 
o osnivanju Zavoda za prostorno uređenje
Koprivničko-križevačke županije

Članak 1. 

	U Odluci o osnivanju Zavoda za prostorno uređenje Koprivničko-križevačke županije („Službeni glasnik Koprivničko-križevačke županije“ broj 13/07., 12/09., 8/13., 12/13. i 2/14.) iza članka 1.a dodaje se članak 1.b koji glasi:

„Članak 1.b

	Zavod ima status stručne institucije od posebnog značaja za prostorno uređenje Republike Hrvatske s ključnom ulogom u planiranju, usklađivanju i provedbi razvojnih i prostorno-planskih politika te kontinuiranom praćenju, analizi stanja i usklađivanju prostornih planova unutar Koprivničko-križevačke županije (u daljnjem tekstu: Županija).“.    

Članak 2. 

Članak 2. mijenja se i glasi:
	„Djelatnost Zavoda obuhvaća:
· izradu odnosno koordinaciju izrade i praćenje provedbe prostornih planova područne (regionalne) razine 
· sudjelovanje u izradi Državnog plana prostornog razvoja za područje županije 
· izradu prostornog plana uređenja grada i općine i generalnog urbanističkog plana na svom području ako isti ne izrađuje zavod za prostorno uređenje grada ili druga ovlaštena osoba za izradu prostornih planova
· izradu izvješća o stanju u prostoru na svom području
· vođenje informacijskog sustava prostornog uređenja na svom području i upravljanje njime u okviru njegovih ovlasti
· pripremu stručnih podloga i polazišta za izradu odnosno stavljanje izvan snage prostornih planova na svom području ako isto ne radi zavod za prostorno uređenje grada ili druga ovlaštena osoba za izradu prostornih planova
· pružanje stručne savjetodavne pomoći u izradi prostornih planova lokalne razine
· druge poslove u skladu sa zakonom kojim se uređuje prostorno uređenje i Statutom Zavoda.

Zavod može izrađivati i sudjelovati u izradi dokumenta prostornog uređenja državne razine. 
Zavod može obavljati stručne analitičke poslove iz područja prostornog uređenja, ako to zatraži ministarstvo nadležno za poslove prostornog uređenja.“.

Članak 3. 

Članak 4. mijenja se i glasi:  
„ Zavodom upravlja Upravno vijeće kojeg čine predsjednik i četiri člana.
Predsjednika i tri člana Upravnog vijeća imenuje i razrješava župan. 
Jednog člana Upravnog vijeća biraju i opozivaju radnici Zavoda iz svojih redova sukladno odredbama zakona kojim se uređuju radni odnosi.
Mandat predsjedniku i članovima Upravnog vijeća, uključivo i člana Upravnog vijeća predstavnika radnika,  traje četiri godine od dana kada su imenovani ili izabrani.“.  

Članak 4. 

	U članku 5. stavku 1. podstavak 5. mijenja se i glasi: 
„- donosi odluke o stjecanju, opterećivanju i otuđivanju nekretninama i pokretninama, kao i drugom raspolaganju imovinom u  skladu s člankom 12. ove Odluke“.
U podstavku 7. riječi: „te imenuju i razrješava ravnatelja Zavoda“ brišu se. 

Članak 5. 

U članku 5.a stavku 1. podstavku 1. iza riječi: „razrješenje“ dodaje se kosa crta i riječ:  „opoziv“.
Podstavak 2. mijenja se i glasi: „- ako ga razriješi/opozove tijelo koje ga je i imenovalo/biralo,“.
Iza podstavka 5. briše se točka  te se dodaje novi podstavak 6. koji glasi: 
“-članu, predstavniku radnika, prestane radni odnos u Zavodu.“.

Članak 6.

	U članku 6. stavak 2. mijenja se i glasi: „Ravnatelja Zavoda imenuje i razrješava osnivač uz prethodnu suglasnost Ministarstva. Imenuje se na vrijeme od četiri godine. Ista osoba može biti ponovno imenovana za ravnatelja.“.

Stavak 5. mijenja se i glasi: 
„Za ravnatelja Zavoda može se imenovati osoba koja: 
- je tijekom cijelog svog studija stekla najmanje 300 ECTS bodova i završila je sveučilišni diplomski studij, sveučilišni integrirani prijediplomski i diplomski studij ili stručni diplomski studij iz područja tehničkih znanosti, polja arhitekture i urbanizma ili polja građevinarstva odnosno iz područja prirodnih znanosti, polja geografije  
- ima najmanje pet godina radnog iskustva na poslovima odgovarajuće razine obrazovanja i struke  i 
- ispunjava druge uvjete propisane Statutom Zavoda.“.

Iza stavka 5. dodaje se novi stavak 6. koji glasi: 
„Ravnateljem Zavoda ne može biti osoba koja prema zakonu kojim se uređuju trgovačka društva ne može biti članom uprave trgovačkog društva.“. 
Dosadašnji stavak 6. postaje stavkom 7. 

Članak 7.

	Iza članka 6. dodaje se  članak 6.a koji glasi:

„Članak 6.a

Za vrijeme obnašanja dužnosti ravnatelj ima pravo na plaću te ostala materijalna i druga prava iz radnog odnosa u skladu s općim aktima Zavoda.
Na prava i obveze ravnatelja koja nisu utvrđena zakonom kojim se uređuje prostorno uređenje ili općim aktima Zavoda primjenjuje se zakon kojim se uređuje sprječavanje sukoba interesa.“.
Članak 8.

	U članku 9. stavku 4. riječi: „Zakonom o prostornom uređenju  i gradnji“ zamjenjuju se riječima: „zakonom kojim se uređuje prostorno uređenje“. 

Članak 9.

Članka 12. mijenja se i glasi: 
„Ravnatelj samostalno sklapa ugovore u pravnom prometu i odlučuje o stjecanju, opterećivanju i otuđivanju nekretnina i pokretnina, kao i drugom raspolaganju imovinom, do pojedinačne vrijednosti u iznosu do 15.000,00 eura bez PDV-a.
Upravno vijeće samostalno odlučuje o stjecanju, opterećivanju i otuđivanju nekretnina i pokretnina, kao i drugom raspolaganju imovinom, pojedinačne vrijednosti od 15.000,00 do 25.000,00 eura bez PDV-a.
O stjecanju, opterećivanju i otuđivanju nekretnina i pokretnina, kao i drugom raspolaganju imovinom, pojedinačne vrijednosti veće od 25.000,00 eura bez PDV odlučuje Upravno vijeće uz suglasnost župana, odnosno suglasnost Županijske skupštine sukladno ograničenju utvrđenom odredbama zakona kojim se uređuje lokalna i područna (regionalna) samouprava.
Zavod ne može bez prethodne suglasnosti Županijske skupštine preuzeti dugoročne kreditne, zajmovne ili druge financijske obveze odnosno dati jamstva ili osigurati tuđe obveze.“.  
 
Članak 10. 

	Zavod je dužan uskladiti svoj Statut s odredbama ove Odluke u roku od 30 dana od dana njenog stupanja na snagu.

Članak 11.

	Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2027. godine. 

